CELEX: 32005R0698
Language: lv
Date: 2005-05-03 00:00:00
Title: Komisijas Regula (EK) Nr. 698/2005 (2005. gada 3. maijs), ar ko groza Regulu (EK) Nr. 459/2005 attiecībā uz apjomu, uz kuru attiecas pastāvīgais konkurss Austrijas intervences aģentūras rīcībā esošu parasto kviešu eksportam

4.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 114/7
            
         
      KOMISIJAS REGULA (EK) Nr. 698/2005
   (2005. gada 3. maijs),
   ar ko groza Regulu (EK) Nr. 459/2005 attiecībā uz apjomu, uz kuru attiecas pastāvīgais konkurss Austrijas intervences aģentūras rīcībā esošu parasto kviešu eksportam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
   tā kā:
   
               (1)
            
            
               Komisijas Regulā (EEK) Nr. 2131/93 (2) paredzēta kārtība un nosacījumi, ar kādiem pārdod intervences aģentūru rīcībā esošu labību.
            
         
               (2)
            
            
               Ar Komisijas Regulu Nr. 459/2005 (3) ir atvērts pastāvīgs konkurss Austrijas intervences aģentūras rīcībā esošu 80 663 tonnu parasto kviešu eksportam.
            
         
               (3)
            
            
               Austrija ir informējusi Komisiju par savas intervences aģentūras nodomu par 50 000 tonnām palielināt apjomu, kas paredzēts eksportam saskaņā ar konkursu. Pašreizējā tirgus situācijā ir jāizpilda Austrijas lūgums.
            
         
               (4)
            
            
               Ņemot vērā konkursā paredzētā apjoma palielinājumu, ir jāizmaina daudzums, ko uzglabā Regulas Nr. 459/2005 I pielikumā minētajās uzglabāšanas vietās.
            
         
               (5)
            
            
               Attiecīgi jāgroza Regula (EK) Nr. 459/2005.
            
         
               (6)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 459/2005 groza šādi:
   
               1)
            
            
               Regulas 2. pantu aizstāj ar šo:
               “2. pants
               1.   Konkursa uzaicinājumā paredzētais maksimālais apjoms ir 130 663 tonnas parasto kviešu, ko paredzēts eksportēt uz visām trešām valstīm, izņemot Albāniju, Bulgāriju, Horvātiju, Bijušo Dienvidslāvijas Maķedonijas Republiku, Bosniju un Hercegovinu, Lihtenšteinu, Rumāniju, Serbiju un Melnkalni (4) un Šveici.
               2.   Reģioni, kuros uzglabā 130 663 tonnas parasto kviešu, ir minēti I pielikumā.
            
         
               2)
            
            
               Regulas I pielikumu aizstāj ar šīs regulas pielikuma tekstu.
            
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 3. maijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp.
   
      (2)  OV L 191, 31.7.1993., 76. lpp. Regulā jaunākie grozījumi izdarīti ar Regulu (EK) Nr. 2045/2004 (OV L 354, 30.11.2004., 17. lpp.).
   
      (3)  OV L 75, 22.3.2005., 9. lpp.
   
      (4)  Ieskaitot Kosovu, kā noteikts Apvienoto Nāciju Organizācijas Drošības padomes 1999. gada 10. jūnija Rezolūcijā Nr. 1244.”
   
      PIELIKUMS
      
         
            “I PIELIKUMS
            
                        (tonnas)
                     
                  
                        Uzglabāšanas vieta
                     
                     
                        Daudzums
                     
                  
                        Burgenlande, Lejasaustrija, Augšaustrija
                     
                     
                        130 663”